হত্যা আৰু ধৰ্ষণে সঘনাই সংবাদ মাধ্যমৰ শিৰোণাম দখল কৰি থকা যোগী আদিত্যনাথৰ ৰাজ্যত এইবাৰ সংঘটিত হৈছে অন্য এক নৃশংস তথা লোমহৰ্ষক কাণ্ড।
এজন স্বামীয়ে সাতমহীয়া গৰ্ভৱতী পত্নীৰ গৰ্ভস্থ সন্তানৰ লিঙ্গ জানিবলৈ পত্নীৰ পেট এখন ধাৰাল অস্ত্ৰৰে কাটিলে। ইতিমধ্যে এই নৃশংস কাণ্ড সংঘটিত কৰাৰ স্বামীজনক গ্ৰেপ্তাৰ কৰিছে আৰক্ষীয়ে।
জানিব পৰা মতে ঘটনাৰ দিনা ষষ্ঠবাৰলৈ গৰ্ভৱতী হোৱা পান্নালালৰ পত্নী সাতমহীয়া অন্তঃসত্ত্বা। স্বামী পান্নালালে ষষ্ঠটো সন্তান পুত্ৰ হোৱাটো কামনা কৰিছিল।
দেশত গৰ্ভস্থ ভ্ৰূণৰ লিঙ্গ নিৰ্ণয় কৰাতো এক অপৰাধ। গতিকে চিকিৎসক তথা চিকিৎসা বিজ্ঞানৰ সহায়ত পান্নাললালে পত্নীৰ গৰ্ভস্থ ভ্ৰূণটোৰ লিঙ্গ নিৰ্ণয় কৰোৱাব নোৱাৰিলে।
এখন ধাৰাল অস্ত্ৰৰে স্বামী পান্নালালে গৰ্ভৱতী পত্নীৰ পেট কাটি ফালি পেলালে। গৰ্ভৱতী নাৰী গৰাকীৰ যন্ত্ৰণাৰ বিকৎ চিঞৰ শুনি প্ৰতিৱেশী তিৰোতাসকলে গৈ ততাতৈয়াকৈ গৰ্ভৱতী মহিলা গৰাকীক উদ্ধাৰ কৰি স্থানীয় চিকিৎসালয়ত ভৰ্তি কৰোৱায়।
ইফালে পান্নালালৰ পৰিয়ালৰ তৰফৰ জানিব পৰা গৈছে একাদিক্ৰমে পাঁচ গৰাকী কন্যা সন্তান জন্ম দিয়াৰ বাবে পত্নীৰ ওপৰত অসন্তুষ্ট হৈ আছিল স্বামী পান্নালাল।
